O gran distanciamiento en a celebración de Cortz, teneban actividat atras institucions pa o funcionamiento politico, y asinas chusmeteban cada vegada más as chuntas de brazos, que se reuniban en a mesma Casa d'a Deputación y suposaban una ampliación d'a representación social important encara que desordenada. Iste nuevo papel d'os estamentos en o refirme y control d'a Deputación, que neutralizaba en parti os efectos d'o sistema insaculatorio, fue consolidau en a Cort de 1585 con a formalización d'as divuitentas u comisions mixtas de seis miembros por brazo, emanadas d'a Chunta de Brazos con l'obchectivo d'executar as decisions politicas sobre l'afer que heba motivau a convocatoria de l'asambleya. Ista estructura d'acción politica permitió a participación de más de 600 personas entre o trienio 1587-1590.